Προσβασιμότητα σε ξενοδοχειακές μονάδες και άτομα με αναπηρία: προοπτικές ανάπτυξης
Creators: name: Τεντζεράκη, Τατιάνα Βαλέριου
Publisher: name: Aristotle University of Thessaloniki
Year: 2020
Subjects: Προσβάσιμος τουρισμός
Αναπηρία
Ξενοδοχειακές μονάδες
Accessible tourism
Disability
Hotel accommodations

description: Είναι ευρέως αποδεκτό, ότι όλοι οι άνθρωποι, με ή χωρίς αναπηρία, έχουν την ίδια επιθυμία να ταξιδέψουν. Ο τουρισμός αποτελεί μέσο διαφυγής από την καθημερινότητα, παράγοντα κοινωνικοποίησης και τρόπο εκπλήρωσης διάφορων ψυχικών επιθυμιών και άλλων πνευματικών αναγκών. Η επιθυμία τους και οι ιδιαίτερες ανάγκες που προκύπτουν συμβάλλουν στην ανάπτυξη του μοντέλου του προσβάσιμου τουρισμού. Σκοπός της παρούσας έρευνας ήταν να καταγράψει και να αξιολογήσει την προσβασιμότητα των ξενοδοχειακών μονάδων στα ΑμεΑ, στην ευρύτερη περιοχή της Bόρειας Ελλάδας. Στην έρευνα συμμετείχαν 80 Έλληνες ΑμεΑ (Ν=53 άνδρες και Ν=27 γυναίκες) με μέσο όρο ηλικίας τα 43.5 έτη (Μ.Ο.=43.5), από τους οποίους οι 55 είχαν κινητική αναπηρία με ή χωρίς τη χρήση αναπηρικού αμαξιδίου ή άλλου εξωτερικού βοηθήματος και οι 25 παρουσίαζαν προβλήματα ακοής και όρασης. Το ερωτηματολόγιο το οποίο χρησιμοποιήθηκε ήταν η κλίμακα “Accessible Tourism Accommodation Survey” ATAS (Gesinger, 1994 &amp; Sperber, 2004). Τα δεδομένα της έρευνας συγκεντρώθηκαν σε μια περίοδο η οποία κάλυπτε μεγάλο εύρος της χειμερινής τουριστικής περιόδου 2019-2020. Κατά τη στατιστική ανάλυση των αποτελεσμάτων εφαρμόστηκαν διαδικασίες περιγραφικής στατιστικής. Τα αποτελέσματα έδειξαν ότι οι συμμετέχοντες συναντούν εμπόδια κατά τη διάρκεια των ταξιδιών στους περισσότερες προορισμούς της Βόρειας Ελλάδας, καθώς τα καταλύματα και οι εγκαταστάσεις αυτών έχουν βασικές ελλείψεις σε θέματα προσβασιμότητας και οι ξενοδοχειακές μονάδες δεν είναι κατάλληλα σχεδιασμένες ώστε να υποστηρίξουν τέτοιου είδους φιλοξενία. Συμπερασματικά, oι τουρίστες με αναπηρία συναντούν πολλά εμπόδια στις τουριστικές τους μετακινήσεις εξαιτίας της έλλειψης μέσων μεταφοράς, των οικονομικών περιορισμών, αλλά κυρίως λόγω της μη προσβάσιμης διαμονής τους στις ξενοδοχειακές μονάδες. Η παρούσα έρευνα δύναται να παρέχει χρήσιμες πληροφορίες για την αξιολόγηση και τον επανασχεδιασμό των ξενοδοχειακών καταλυμάτων και των ευρύτερων τουριστικών εγκαταστάσεων, ώστε να ακολουθηθεί μια ενιαία πολιτική για την προάσπιση των δικαιωμάτων προσβασιμότητας των ταξιδιωτών με αναπηρία.
description: It is widely accepted that all people, with or without disabilities, have the same desire to travel. Tourism is a means of escape from everyday life, a socializing factor and a way of fulfilling various mental desires and other needs. Their desire and the special needs that arise, contribute to the development of the accessible tourism model. The purpose of this study was to record and evaluate hotel accessibility to people with disabilities in the wider region of Νorthern Greece. The study involved a total of 80 Greek people with disabilities (N = 53 men and N = 27 women) with an average age of 43.5 years (M.A.=43.5), of whom 55 had motor disabilities with or without the use of a wheelchair or other external aid and 25 had hearing and vision problems. The accommodation needs of people with disabilities and the accessibility of rooms was assessed by a questionnaire consisted of the scale “Accessible Tourism Accommodation Survey” – ATAS (Gesinger, 1994 &amp; Sperber, 2004). The survey data were collected in a period that covered a wide range of the winter tourist season 2019-2020. In the statistical analysis of the results, descriptive statistics procedures were applied. The results showed that participants encounter obstacles during trips to most destinations in Northern Greece, as their accommodation and facilities had basic accessibility issues and hotel units were not properly designed to support such hospitality. In conclusion, tourists with disabilities meet barriers in their trips due to the lack of means of transport, financial constraints, but mainly due to non-accessible accommodation. Findings from this study provide grounds for concern regarding current practices in evaluating and redesigning hotel accommodations and wider tourist facilities, as well as a unified policy to protect the accessibility rights of disabled travelers.